《虞美人·春雨》
清代·李雯

廉纤断送荼蘼架，衣润笼香罢。鹧鸪啼处不开门，生怕落花时候近黄昏。
艳阳惯被东风妒，吹雨无朝暮。丝丝只欲傍妆台，欲作一春红泪满金杯。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。